ครม.ไฟเขียวลงทุนรถไฟไทย-จีน เส้นกรุงเทพฯ-โคราช วงเงิน 1.79 แสนล้าน - FINNOMENA
ครม. มีมติอนุมัติกระทรวงคมนาคมลงทุนโครงการรถไฟความร่วมมือระหว่างไทย-จีน เส้นทางกรุงเทพฯ-นครราชสีมา มูลค่าการลงทุนรวม 1.79 แสนล้านบาท
11 ก.ค. 2560

ครม. มีมติอนุมัติกระทรวงคมนาคมลงทุนโครงการรถไฟความร่วมมือระหว่างไทย-จีน เส้นทางกรุงเทพฯ-นครราชสีมา มูลค่าการลงทุนรวม 1.79 แสนล้านบาท
โดยรัฐบาลรับภาระค่าใช้จ่าย 100 % หลังจากที่ผ่านการพิจารณาและอนุมัติของคณะกรรมการพัฒนาการเศรษฐกิจและสังคมแห่งชาติ (สศช.)
สำหรับประเด็นการออกใบอนุญาตการประกอบวิชาชีพวิศวกรรมควบคุม ซึ่งรัฐบาลประกาศใช้อำนาจพิเศษมาตรา 44 เพื่ออำนวยความสะดวกทางด้านกฎหมายนั้น เบื้องต้นทางฝ่ายจีนยอมรับในเงื่อนไขการเข้าอบรมและทดสอบความชำนาญแล้ว
ดังนั้นคาดว่าไทยจะเริ่มทยอยจัดอบรมและทดสอบข้อเขียนให้กับบุคลากรจีนได้ในเดือน สิงหาคมนี้ เพื่อให้เป็นไปตามแผนของโครงการที่ต้องเริ่มก่อสร้างในเดือน กันยายน
ทั้งนี้ หาก ครม.มีมติเห็นชอบโครงการ ทางกระทรวงคมนาคมจะเร่งเดินหน้าการก่อสร้างตอนที่ 1 จากสถานีกลางดง-ปางอโศก ระยะทาง 3.5 กิโลเมตร ตามเป้าที่ได้ตั้งเอาไว้คือภายในเดือน กันยายนนี้
ก่อนดำเนินการก่อสร้างช่วงต่อไป ได้แก่ ช่วงที่ 2 ปากช่อง-คลองขนานจิตร ระยะทาง 11 กิโลเมตร ช่วงที่ 3 แก่งคอย-นครราชสีมา ระยะทาง 119.5 กิโลเมตร ช่วงที่ 4 แก่งคอย-บางซื่อ ระยะทาง 119 กิโลเมตร จนครบทั้ง 4 ช่วง รวมระยะทาง 253 กิโลเมตร
ที่มา : http://www.thansettakij.com/content/177465
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: